
	Številka:
	007-53/2021/9

	Ljubljana, dne
	4. 2. 2022

	GENERALNI  SEKRETARIAT  VLADE
REPUBLIKE  SLOVENIJE
gp.gs@gov.si

	Zadeva: 
	Informacija o nameravanem podpisu Sporazuma za vzpostavitev strateškega partnerstva za pospešitev uvajanja umetne inteligence v Republiki Sloveniji med Službo vlade za digitalno preobrazbo in NVIDIA Corporation – predlog za obravnavo – Novo gradivo št. 1

	  1.
	Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14 in 55/17) je Vlada Republike Slovenije na ... seji dne ... pod točko .....  sprejela naslednji

S K L E P :

[bookmark: _Hlk76536759]Vlada Republike Slovenije je sprejela informacijo o nameravanem podpisu Sporazuma za vzpostavitev strateškega partnerstva za pospešitev uvajanja umetne inteligence v Republiki Sloveniji med Službo Vlade Republike Slovenije za digitalno preobrazbo in NVIDIA Corporation.


               Mag. Janja Garvas Hočevar
            vršilka dolžnosti generalnega sekretarja



[bookmark: _Hlk92967935]Sklep prejmejo: 
- Ministrstvo za zunanje zadeve
- Ministrstvo za javno upravo
- Ministrstvo za pravosodje
- Ministrstvo za gospodarski razvoj in tehnologijo
- Ministrstvo za izobraževanje, znanost in šport
- Ministrstvo za finance
- Služba Vlade RS za zakonodajo
- Služba Vlade RS digitalno preobrazbo
- Urad Vlade RS za informacijsko varnost

	2.
	Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov:

	/ 

	3.a
	Osebe, odgovorne za strokovno pripravo in usklajenost gradiva:

	· Mark Boris Andrijanič, minister
· mag. Peter Geršak, državni sekretar
· Eva Treven, vodja Sektorja za pospeševanje digitalne preobrazbe
· Anja Marija Arko, vodja Sektorja za evropske zadeve in mednarodno sodelovanje
· mag. Samo Zorc, sekretar, Sektor za pospeševanje digitalne preobrazbe

	3.b
	Zunanji strokovnjaki, ki so sodelovali pri pripravi dela ali celotnega gradiva:

	/

	4.
	Predstavniki vlade, ki bodo sodelovali pri delu Državnega zbora RS:

	/ 

	5.
	Kratek povzetek gradiva:

	V novem gradivu št. 1 je bil v sklepu izveden redakcijski popravek in vsebinska dopolnitev, da bo na podlagi sporazuma zagotovljen odprt dostop za inovativna slovenska podjetja, še posebej zagonska podjetja, pri oblikovanju tehnoloških rešitev, pri čemer se bo upoštevalo relevantne konvergenčne tehnologije.

	6.
	Presoja posledic:

	a)
	na javnofinančna sredstva v višini, večji od 40 000 EUR v tekočem in naslednjih treh letih 
	NE

	b)
	na usklajenost slovenskega pravnega reda s pravnim redom Evropske unije 
	NE

	c)
	administrativne posledice
	NE

	č)
	na gospodarstvo, posebej na mala in srednja podjetja ter konkurenčnost podjetij 
	NE

	d)
	na okolje, kar vključuje tudi prostorske in varstvene vidike
	NE

	e)
	na socialno področje
	NE

	f)
	na dokumente razvojnega načrtovanja:
· na nacionalne dokumente razvojnega načrtovanja,
· na razvojne politike na ravni programov po strukturi razvojne klasifikacije programskega proračuna,
· na razvojne dokumente Evropske unije in mednarodnih organizacij.
	NE

	7.a
	Predstavitve ocene finančnih posledic, višjih od 40 000 EUR: 

	I.
	Ocena finančnih posledic:

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna
	
	
	
	

	Predvideno povečanje (+) ali zmanjšanje (–) prihodkov občinskih proračunov
	
	
	
	

	Predvideno povečanje (+) ali zmanjšanje (–) odhodkov državnega proračuna
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javna finančna sredstva
	
	
	
	

	II.
	Finančne posledice za državni proračun

	II.a
	Pravice porabe za izvedbo predlaganih rešitev so zagotovljene:

	Ime proračunskega uporabnika
	Šifra ukrepa, projekta/Naziv ukrepa, projekta
	Šifra PP/
Naziv PP
	Znesek za
tekoče leto (t)
	Znesek za
t+1

	
	
	
	
	

	
	
	
	
	

	
	
	
	
	

	
SKUPAJ:
	
	

	II.b
	Manjkajoče pravice porabe se bodo zagotovila s prerazporeditvijo iz:

	Ime proračunskega uporabnika
	Šifra ukrepa, projekta/Naziv ukrepa, projekta
	Šifra PP/
Naziv PP
	Znesek za
tekoče leto (t)
	Znesek za
t+1

	
	
	
	
	

	
	
	
	
	

	
	
	
	
	

	
SKUPAJ:
	
	

	II.c
	Načrtovana nadomestitev zmanjšanih prihodkov oz. povečanih odhodkov proračuna:

	Novi
prihodki
	Znesek za
tekoče leto (t)
	Znesek za
t+1

	
	
	

	
	
	

	
	
	

	
SKUPAJ:
	
	

	

	7.b
	Predstavitev ocene finančnih posledic, nižjih od 40 000 EUR:

	
	(Samo če izberete NE pod točko 6.a.)
Kratka obrazložitev

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

	9.
	Predstavitev sodelovanja javnosti:

	Gradivo je bilo predhodno objavljeno na spletni strani predlagatelja
	NE

	10.
	Pri pripravi gradiva so bile upoštevane zahteve iz Resolucije o normativni dejavnosti:
	NE

	11.
	Gradivo je uvrščeno v delovni program vlade:
	NE

	

 	Mag. Peter GERŠAK
	DRŽAVNI SEKRETAR


	

Priloge:
· Sklep (priloga 1)
· Obrazložitev (priloga 2)
· Besedilo sporazuma (priloga 3) – ločen dokument
· Besedilo sporazuma – prevod (priloga 4) – ločen dokument 

PRILOGA 1

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05-uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14 in 55/17) je Vlada Republike Slovenije na seji____, dne _____, pod točko ___ dnevnega reda, sprejela naslednji: 



SKLEP

Vlada Republike Slovenije je sprejela informacijo o nameravanem podpisu Sporazuma za vzpostavitev strateškega partnerstva za pospešitev uvajanja umetne inteligence v Republiki Sloveniji med Službo Vlade Republike Slovenije za digitalno preobrazbo in NVIDIA Corporation.




                                                                                                mag. Janja Garvas Hočevar
                                                                                      vršilka dolžnosti generalnega sekretarja




Sklep prejmejo:
- Ministrstvo za zunanje zadeve
- Ministrstvo za javno upravo
- Ministrstvo za pravosodje
- Ministrstvo za gospodarski razvoj in tehnologijo
- Ministrstvo za izobraževanje, znanost in šport
- Ministrstvo za finance
- Služba Vlade RS za zakonodajo
- Služba Vlade RS digitalno preobrazbo
- Urad Vlade RS za informacijsko varnost




Priloga:
· Obrazložitev
· Besedilo sporazuma – ločen dokument
· Besedilo sporazuma – prevod – ločen dokument
















PRILOGA 2

Obrazložitev


Umetna inteligenca že danes s svojimi rezultati vse bolj kroji naša življenja, kar pa se bo v prihodnje še potenciralo. Slovenija ima velik potencial na področju umetne inteligence tako za izboljšanje življenja državljanov kot za zagon in povečanje konkurenčnosti gospodarstva ter za podporo delovanju družbe na način, da se bo lahko uspešno kosala z izzivi, ki prihajajo. Za to je potrebna koherentna podpora aktivnostim in deležnikom v celotnem inovacijskem ciklu – od raziskav, inovacij, uvajanja in uporabe umetne inteligence, ki lahko tako z usmerjenimi in pametnimi podpornimi mehanizmi oblikuje celovit inovacijski ekosistem ter zažene spiralo ponudbe in povpraševanja v izbranih ključnih sektorjih nacionalnega gospodarstva, negospodarskih dejavnostih in države ter slednje kot referenčne aktivnosti ponudi tudi mednarodnemu okolju.

Različne metode umetne inteligence kot omogočitvene tehnologije vse bolj prodirajo v vse vrste proizvodov in storitev, ki imajo s svojim vse obsežnejšim in hitrejšim prodorom na trg potencial, da spreminjajo obstoječa razmerja na ekonomskem, pravnem in tudi političnem področju družbe. Za spopadanje z izzivi uvajanja umetne inteligence so potrebne pametne in učinkovite javne politike, da se tako zagotovi, da bodo imeli od umetne inteligence koristi vsi ljudje, na svetovni ravni, predvsem pri izboljšanju življenjskih razmer in življenjskega standarda.

Republika Slovenija je na področju umetne inteligence lahko izredno ambiciozna, saj izhaja iz več kot 40-letnih izkušenj izvajanja raziskovalnih aktivnosti in temu primernih mednarodno primerljivih raziskovalnih rezultatov na področju umetne inteligence, kar ji daje prednost pred marsikatero razvito državo sveta. Oktobra 2020 je Vlada Republike Slovenije ustanovila prvi Mednarodni center za umetno inteligenco pod okriljem UNESCO (IRCAI). 

Republika Slovenija se zavzema za umetno inteligenco, ki mora kot orodje predvsem služiti človeku za zagotavljanje kakovosti njegovega bivanja, ter se tako pridružuje državam EU z vizijo na človeka osredotočenega razvoja in uvajanja umetne inteligence v njegovo dobro in v dobro družbe. Zagotoviti je treba ustrezen pravni in etični okvir, ki bo ohranjal ter zagotavljal pridobitve in nadaljnje spoštovanje človekovih pravic in temeljnih svoboščin, s tem pa državljanske, politične, ekonomske, socialne in kulturne pravice vsakega posameznika, ne glede na raven uvedbe novih rešitev. 

V ta namen je  Vlada Republike Slovenije 27. maja 2021 sprejela Nacionalni program spodbujanja razvoja in uporabe umetne inteligence v Republiki Sloveniji do leta 2025 (NpUI).

Republika Slovenija ima dobro raziskovalno skupnost in znanje s področja umetne inteligence, ki ga želimo čim bolj učinkovito in hitro prenesti v uporabo v gospodarstvu in tudi v javnem sektorju (vključno z javno in državno upravo), kar je ključna vizija tega programa. Uvajanje umetne inteligence v podporo poslovanju in digitalizaciji gospodarstva in javnega sektorja lahko pomembno pripomore k novim pristopom poslovanja in izvajanja poslovnih procesov. Metode umetne inteligence lahko omogočijo poslovanje na način, ki prej ni bil mogoč, oziroma na določenih področjih bistveno optimizirajo ali izboljšajo kakovost dela (npr. diagnostika in prognostika na področju zdravja; uporaba umetne inteligence v gospodarstvu pri načrtovanju in izvajanju proizvodnih procesov ter optimizacija njim ustreznih virov; razumevanje in generiranje govora za komunikacijo med ljudmi oziroma med človekom in strojem; razvoj uporabniku prijaznejših javnih storitev, osredotočenih na njihove potrebe; transformacija poslovnih modelov iz linearnih v krožne) ter s tem posredno ali neposredno odpirajo možnosti za pozitivne spremembe pri poslovanju za zaposlene in tudi za uporabnike. Na drugi strani lahko umetna inteligenca kot generična tehnologija, z do zdaj nepredstavljivimi možnostmi samostojnega zaznavanja okolja, učenja, razumevanja, odločanja in odzivanja, na način, ki je bil do zdaj večinoma omejen le na človeka, izvaja aktivnosti, ki nadomeščajo človeka pri izvajanju ne le ponovljivih in strukturiranih nalog, temveč vse uspešneje tudi pri povsem nestrukturiranih nalogah, kar omogoča zamenjavo za človeška opravila in avtomatizacijo tudi na področjih, kjer to do pred kratkim ni bilo mogoče. Slednje ima lahko daljnosežne (tudi negativne) posledice na delovna mesta in zaposlenost, kar lahko vodi v temeljito prestrukturiranje delov gospodarstva, javnega sektorja in družbe. Republika Slovenija se bo za izkoristek vseh priložnosti zavzemala tudi za mednarodno sodelovanje na celotnem spektru aktivnosti in v okviru tega tudi za to, da postane atraktivna destinacija za investitorje (tuje in domače), ki bi radi investirali v podjetja umetne inteligence. Pričakuje se, da bo na podlagi obravnavanega sporazuma zagotovljeno tudi, da se bo ustvaril odprt dostop za inovativna slovenska podjetja, še posebej zagonska podjetja, pri oblikovanju tehnoloških rešitev, pri čemer se bo upoštevalo relevantne konvergenčne tehnologije.

Skladno z zgoraj omenjenim ukrepom Vlada Republike Slovenije sprejme informacijo o nameravanem podpisu Sporazuma za vzpostavitev strateškega partnerstva za pospešitev uvajanja umetne inteligence v Republiki Sloveniji (v nadaljnjem besedilu: sporazum) med Službo Vlade Republike Slovenije za digitalno preobrazbo (v nadaljnjem besedilu: SDP) in podjetjem NVIDIA Corporation (v nadaljnjem besedilu: NVIDIA) ter se seznani z vsebino predlaganega sporazuma.

Sporazum ne predstavlja zavezujoče pravne zaveze, ponudbe ali sporazuma in ne povzroča nobenih pravno zavezujočih obveznosti med NVIDIA in SDP. NVIDIA in SDP ostajata neodvisni pogodbeni stranki. Sporazum niti ne uveljavlja ali drugače nakazuje ustanovitve partnerstva, skupnega podjetja ali drugega formalnega posla kakršne koli organizacije. Sporazum ne bo od nobene podpisnice zahteval, da sklene kakršen koli zavezujoč sporazum za katero koli poslovno priložnost sodelovanja. 
 
Podjetje NVIDIA je vodilno podjetje, ki razvija tehnologijo grafičnih procesorjev (angl. graphics processing units - GPU) za grafične kartice namenjene računalniškim igram in profesionalnim trgom. Njegova profesionalna linija grafičnih procesorjev se uporablja na delovnih postajah za aplikacije na področjih, kot so arhitektura, gradbeništvo, mediji in zabava, avtomobilska industrija, znanstvene raziskave in industrijsko oblikovanje. NVIDIA razvija tudi sisteme na čipu (angl. system on a chip - SoC) za mobilne in avtomobilske sisteme. NVIDIA poleg tega ponuja tudi programski vmesnik (API), imenovan CUDA, ki omogoča ustvarjanje množičnih paralelnih programov, ki uporabljajo grafične procesorje. Uporabljeni so na superračunalnikih po vsem svetu. V zadnjem času se je NVIDIA preselila na trg mobilnega računalništva, kjer proizvaja mobilne procesorje Tegra za pametne telefone in tablične računalnike ter navigacijske in zabavne sisteme za vozila. V zadnjem obdobju se je NVIDIA posvetila tudi področju umetne inteligence, kjer razvija proizvode tako za okolja visokozmogljivega računalništva (vključen v slovenski rešitvi superračunalnika VEGA) kot tudi okolja interneta stvari (IoT) in umetne inteligence na robu (angl. Edge AI). Na tem področju je podjetje NVIDIA zato še posebej zanimiv partner tudi za Slovenijo, ki ima v skladu s sprejetim nacionalnim programom za umetno inteligenco NpUI ambicijo postati aktivna in prepoznavna država in okolje za bodoči razvoj na tem področju.

Podpis Sporazuma za vzpostavitev strateškega partnerstva za pospešitev uvajanja umetne inteligence v Republiki Sloveniji je načrtovan 18. februarja 2022 v prostorih IZUM - Institut informacijskih znanosti (HPC VEGA) v Mariboru.

